Lyijyjäkäläkehrääjä

Lyijyjäkäläkehrääjä (Eilema lurideolum) on pieni, kapeasiipinen perhonen, joka pitää levätessään lyijynharmaita, vaaleareunaisia etusiipiään tiiviisti ohuen ruumiinsa ja takasiipiensä ympärille käärittyinä.

Elinympäristö 
Lyijyjäkäläkehrääjä lentelee keski- ja loppukesällä kallioilla ja kuivilla kangasmailla. Sen voi tavata sekä päivällä että yöllä. Laji vierailee kukilla, joista sen voi löytää lepäilemästä. Toukka talvehtii jäkälikköön kutomassaan verkkopussissa. Se koteloituu keväällä.

Levinneisyys 
Lyijyjäkäläkehrääjä on Suomessa yleinen laji, ja sen levinneisyysalue ulottuu etelästä Pohjanmaan korkeudelle.

Lähteet 

Perhoset